**Etela Tšhupamabaka ya rena ya Motšhelo**

**Tšhupamabaka**

Tšhupamabaka ye ya motheo ya Motšhelo e tšweleditšwe go fana ka tlhahlo go balefela motšhelo mabapi le matšatši a makgaolakgang a bohlokwa a magoro a magolo a balefela motšhelo.

Batho ka noši

* Setlha sa Motšhelo – Setlha sa Motšhelo sa batho ka noši gantši se phethagala go tloga ka Julae go fihla ka Nofemere (bakeng sa balefela motšhelo bao e se go ba sebakanyana), gomme balefela motšhelo ba sebakanyana ba fiwa go fihla mafelelong a Janaware go faela ka eFiling. Ge eba o lebetše phasewete ya gago, etela letlakala la rena goba o letšetše call centre ya rena go e dira gape.
* Motšhelo wa Sebakanyana – Go faela le go dira ditefelo ke batho ka noši ba motšhelo wa sebakanyana (IRP6’s) ke la 31 Agosetose (sebaka sa pele), 28 Feberware (sebaka sa bobedi) le la 30 Setemere (sebaka sa boraro)

Bengmešomo (PAYE)

Dikgwebo ka moka tšeo di swanetšego go ngwadiša bakeng sa PAYE, ba swanetše go latela šetšulu mo tlase:

* EMP201 – ya Kgwedi ka kgwedi e swanetše go romelwa kgwedi e nngwe le e nngwe – pele ga la 7 la kgwedi yeo e latelago goba ka Labohlano\* pele ga letšatši leo ge e ba la 7 le wela mafelelong a beke goba ka letšatši la boikhutšogohle.
* Sebakanyana (sebaka sa go tloga ka la 1 Matšhe go fihla go la 31 Agosetose) – Setlha sa go Faela sa Sebakanyana sa Bengmešomo sa dipoelanyo dipuku tša EMP501 se thoma go tloga ka la 1 Setemere go fihla ka la 31 Oktobore
* Ngwaga ka ngwaga (sebaka sa go tloga ka la 1 Matšhe go fihla ka la 28 Feberware) – Setlha sa go Faela sa Ngwaga ka ngwaga sa Bengmešomo se thoma go tloga ka la 1 Aprele go fihla ka la 31 Mei.

Dikhamphani

* Setlha sa go Faela – Dikhamphai, go akaretša Dikoporasi tša go Tswalelwa, Ditho tša Dikoporeite, di kgopelwa go romela Dipušetšo tša Letseno: Dikhamphani le Dikoporasi tša go Tswalelwa (ITR14) mo dikgweding tše 12 go tloga ka letšatšikgwedi leo ngwaga wa tšona wa ditšhelete o felago.
* Motšhelo wa Sebakanyana- Go faela le ditefelo tša dikhamphani tša motšhelo wa sebakanyana (IRP6’s) ke dikgwedi tše 6 morago ga mafelelo a ngwaga (sebaka sa pele), Mafelelong a ngwaga wa ditšhelete (sebaka sa bobedi) le dikgwedi tše tshela morago ga mafelelo a ngwaga wa ditšhelete (sebaka sa boraro)

Barekiši

**VAT**

* Thomelo ya letsogo – thomelo ya VAT201 le tefelo di swanetše go dirwa pele ga la di 25 tša kgwedi. Go swanetše go lemogwa gore morekiši yo mongwe le yo mongwe a ka ba a le maemong a go fapana a sediko sa VAT
* Thomelo ya elektroniki (eFiling) – thomelo le tefelo ya VAT201 e swanetše go ba e dirilwe pele ga letšatši la mafelelo la kgwebo la kgwedi

Dikgwebo tše nnyane

Dikgwebo tše nnyane tšeo di welago ka fase ka magoro ao a lego ka godimo (CC, Dikoporeite) di swanetše go latela šetšulu yeo e laeditšwego ka godimo.

* Motšhelo wa Poelo ya kgwebo

**Ka kgopelo Lemoga**\* Ka kgopelo lemoga gore ge eba letšatši leo le šupeditšwego ke la mefelelo a beke goba letšatši la boikhutšogohle, letšatšikgwedi leo le dirišwago go phethagatša boitlamo bja gago ke letšatši la mafelelo la kgwebo pele ga letšatšikgwedi leo. Go fihlelela letlakala le ka dipolelo tša go fapana kgotla dikgokaganyo tšeo di lego mo tlase: